CELEX: 32012H0810(01)
Language: da
Date: 2012-03-15 00:00:00
Title: Henstilling nr. S1 af 15. marts 2012 om de finansielle aspekter af tværnationale organdonationer fra levende donorer  Tekst af relevans for EØS og for EF/Schweiz-aftalen

10.8.2012   
            
            
               DA
            
            
               Den Europæiske Unions Tidende
            
            
               C 240/3
            
         HENSTILLING Nr. S1
   af 15. marts 2012
   om de finansielle aspekter af tværnationale organdonationer fra levende donorer
   (Tekst af relevans for EØS og for EF/Schweiz-aftalen)
   2012/C 240/04
   DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
   under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den administrative kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og (EF) nr. 987/2009 (2),
   under henvisning til EUF-traktatens artikel 168, stk. 7,
   under henvisning til EUF-traktatens artikel 48,
   idet afgørelsen i sagen er truffet på de betingelser, der er fastsat i artikel 71, stk. 2, andet afsnit, i forordning (EF) nr. 883/2004, og
   ud fra følgende betragtninger:
   
               (1)
            
            
               Unionens indsats respekterer medlemsstaternes ansvar for udformningen af deres sundhedspolitik samt for organisation og levering af sundhedstjenesteydelser og behandling på sundhedsområdet.
            
         
               (2)
            
            
               Unionens indsats påvirker ikke de nationale bestemmelser om donationer eller medicinsk anvendelse af organer og blod.
            
         
               (3)
            
            
               Forordning (EF) nr. 883/2004 indeholder ikke en løsning på refusionen af naturalydelser ved sygdom til en levende donor, hvis den lovgivning, der gælder for den pågældende, udelukker eller ikke indeholder bestemmelser om refusionen af omkostninger, og lovgivningen for organmodtageren ikke dækker donorens omkostninger.
            
         
               (4)
            
            
               Det anerkendes, at organtransplantation er en omkostningseffektiv behandling, der har medført store fordele for patienterne, og det er nødvendigt at udføre donationer fra levende donorer på en måde, som minimerer den sociale risiko for den enkelte donor.
            
         
               (5)
            
            
               Organmodtagerens kompetente institution bør finde en humanitær ad hoc-løsning og refundere de naturalydelser, der er en følge af en grænseoverskridende donation fra en levende donor, hvis den lovgivning, der gælder for organdonoren, ikke indeholder bestemmelser om refusion til levende organdonorer eller for organdonationer fra levende donorer generelt.
            
         
               (6)
            
            
               Den levende organdonor skal kunne træffe en uafhængig beslutning ud fra alle relevante oplysninger og bør underrettes på forhånd om dækning af sundhedsydelser, refusion af omkostninger i forbindelse med grænseoverskridende organdonationer og eventuelt indtægtstab, der kompenseres ved kontantydelser ved sygdom —
            
         VEDTAGET DENNE HENSTILLING:
   
               1.
            
            
               Når de kompetente myndigheder for en organmodtager forbereder eller bemyndiger donationen af et organ, der kommer fra en levende donor, der er forsikret i en anden medlemsstat, bør de overveje at give den levende donor adgang til en sundhedsordning, hvis der opstår problemer i relation til procedurerne for donation.
            
         
               2.
            
            
               Organmodtagerens kompetente myndigheder bør finde en humanitær løsning og refundere donoren de naturalydelser, der er en følge af en grænseoverskridende donation fra en levende donor, hvis den lovgivning, der gælder for donoren, ikke indeholder bestemmelser om retten til naturalydelser ved sygdom til donoren.
            
         
               3.
            
            
               Donorens kompetente myndigheder skal sørge for kontantydelser i anledning af sygdom i overensstemmelse med sin lovgivning, uanset i hvilken medlemsstat organdonationen fandt sted, eller hvilken medlemsstat organmodtageren er fra. Donorens eventuelle indtægtstab i forbindelse med donationen bør behandles som enhver anden uarbejdsdygtighed i donorens lovgivning, da der ikke er nogen grund til at behandle uarbejdsdygtighed i forbindelse med organdonationen på anden måde end andre former for uarbejdsdygtighed af medicinske årsager.
            
         
      
         
            Formand for den administrative kommission
         
         Karin MØHL LARSEN
      
   
   
      (1)  EUT L 166 af 30.4.2004, s. 1 (Berigtiget i EUT L 200 af 7.6.2004, s. 1).
   
      (2)  Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT L 284 af 30.10.2009, s. 1).